**GIMNAZIJA TITUŠA BREZOVAČKOG**

**HABDELIĆEVA 1**

**10000 ZAGREB**

tel. 01/4876-784

RKP: 16385

MB: 03769216

OIB: 65690492826

Razina: 31

Šifra djelatnosti: 8531

Šifra županije: 133

Žiro-račun: HR3023600001101240442

**Zagreb, 30. siječnja 2019.**

**BILJEŠKE UZ FINANCIJSKE IZVJEŠTAJE**

**01.01.2018. - 31.12.2018.**

Gimnazija Tituša Brezovačkog posluje u skladu sa Zakonom o odgoju i obrazovanju u osnovnoj i srednjoj školi te Statutom škole. Vodi proračunsko računovodstvo temeljem Pravilnika o proračunskom računovodstvu i Računskom planu, a financijske izvještaje sastavlja i predaje u skladu s odredbama Pravilnika o financijskom izvještavanju u proračunskom računovodstvu i Okružnice Ministarstva financija objavljenoj na web stranici Ministarstva.

**Bilješke uz Bilancu**

**Bilješka broj 1** – **AOP 020 Sportska i glazbena oprema** - Stanje na dan 1.1.2018. iznosi 37.786 kn, a na dan 31.12.2018. iznosi 70.788 kn. Razlika između početnog i završnog stanja nastala je zbog odobrenih sredstava od strane Gradskog ureda za obrazovanje za nabavu sportske i glazbene opreme zbog dotrajalosti postojeće opreme.

**Bilješka broj 2 – AOP 067 – Novac na računu kod tuzemnih poslovnih banaka** – Stanje na dan 1.1.2018. iznosi 105.230 kn, a na dan 31.12.2018. iznosi 203.431 kn. Tijekom 2018. godine na školski žiro račun su dobivena namjenska sredstva za mjeru pripravništva od strane HZZ-a u iznosu od 86.641,92 i početkom školske godine 2018./2019. škola je uz odobrenje Gradskog ureda za obrazovanje počela prikupljati participaciju od roditelja učenika škole u iznosu od 100,00 kn po učeniku i do 31.12.2018. prikupljeno je 40.500 kn. Ta su sredstva strogo namjenska i troše se za nabavu fotokopirnog papira, markera, kreda, spužvi, higijenskog materijala i pomagala za nastavu fizike i kemije kao i ostalih pomagala poput projektora i slično.

**Bilješka broj 3 – AOP 080 – Ostala potraživanja** – Stanje na dan 1.1.2018 iznosi 2.163 kn, a na dan 31.12.2018 iznosi 9.251 kn. Potraživanja za refundiranje bolovanja putem HZZO-a se zatvaraju prema tablici koju proslijeđuje Ministarstvo znanosti i obrazovanja i tijekom 2018. je zatvoreno manje potraživanja u odnosu na 2017. godinu.

**Bilješka broj 4 – AOP 174 – Ostale tekuće obveze** - Stanje na dan 1.1.2018 iznosi 484 kn, a na dan 31.12.2018 iznosi 86.950 kn. Povećanje je nastalo zbog upute u Okružnici od strane Ministarstva financija u kojoj je rečeno da se prihodi od HZZ-a za mjeru pripravništva knjiže na konto 23957 Obveze za EU predujmove pošto je navedena mjera financirana od strane EU i prihodi se priznaju tek utroškom sredstava za plaće pripravnika.

**Bilješke uz Izvještaj o prihodima i rashodima, primicima i izdacima**

**Bilješka broj 5** – **AOP 105 – Prihodi od upravnih i administrativnih pristojbi, pristojbi po posebnim propisima i naknada** - Stanje na dan 1.1.2018 iznosi 134.554 kn, a na dan 31.12.2018 iznosi 187.528 kn. Navedeno povećanje odnosi se na povećanje prihoda zbog prikupljanja participacije od roditelja učenika škole temeljem odobrenja Gradskog ureda za obrazovanje.

**Bilješka broj 6 – AOP 641 – Stanje novčanih sredstava na kraju izvještajnog razdoblja** - Stanje na dan 1.1.2018. iznosi 106.328 kn, a na dan 31.12.2018. iznosi 204.598 kn. Navedeno povećanje se odnosi na dobivena namjenska sredstva za mjeru pripravništva od strane HZZ-a i participacije od roditelja učenika škole.

**Bilješka broj 7 – AOP 162 – Službena putovanja** – Stanje na dan 1.1.2018. iznosi 68.919 kn, a na dan 31.12.2018. iznosi 95.820 kn. U 2019. godini učenici škole sudjeluju na svjetskom školskom prvenstvu u plivanju koje se održava u Brazilu. Zbog povoljnijih avionskih karata, škola je krajem 2018. kupila karte za učenike i profesore u pratnji. Isto tako, u prvoj polovici 2018. učenici škole su u pratnji profesora išli na učeničke razmjene u Nizozemsku i Francusku.

**Bilješka broj 8 – AOP 184 – Naknade troškova osobama izvan radnog odnosa** – Stanje na dan 1.1.2018. iznosi 7.364 kn, a na dan 31.12.2018. iznosi 28.550 kn. Škola je u 2018. razdoblju imala tri osobe na stručnom osposobljavanju bez zasnivanja radnog odnosa, dok je u 2017. bila samo jedna osoba, tako da su i troškovi za doprinose i prijevoz veći.

**Bilješka broj 9 – AOP 192 – Ostali nespomenuti rashodi** – Stanje na dan 1.1.2018. iznosi 72.571 kn, a na dan 31.12.2018. iznosi 110.587 kn. Navedeno povećanje se odnosi na ranije spomenute učeničke razmjene u Nizozemskoj i Francuskoj, kao i svjetsko prvenstvo u plivanju u Brazilu jer su avio karte za učenike knjižene na konto 32999 Ostali nespomenuti rashodi. Na navedeni konto je knjižen i depozit za avio karte za Dansku za učeničku razmjenu koja će se održati na proljeće 2019. godine.

**Bilješke uz Izvještaj o obvezama**

**Bilješka broj 10 – AOP 037 – Stanje dospjelih obveza na kraju izvještajnog razdoblja** – Iznos od 145.140 kn odnosi se na ulazne račune za prosinac 2018. godine koji su pristizali i koji su plaćeni tijekom siječnja 2019. godine, kao i na obveze za refundacije za bolovanje putem HZZO-a koja se knjiže na konto 23958 Obveze proračunskih korisnika za povrat u proračun i sredstava za pripravništvo putem HZZ-a koja se prema uputi knjiže na konto 23957 Obveze za EU predujmove.

**Bilješka broj 11 – AOP 090 – Stanje nedospjelih obveza na kraju izvještajnog razdoblja** – Iznos od 425.025 kn odnosi se na plaću za prosinac 2018. koja dospijeva 10. siječnja 2019. i na naknadu za nezapošljavanje osoba s invaliditetom koja također dospijeva 10. siječnja 2019.

**Bilješke uz Izvještaj o promjenama u vrijednosti i obujmu imovine i obveza**

**Bilješka broj 11 – AOP 021 – Proizvedena dugotrajna imovina** - Tijekom popisa imovine i obveza, odlučeno je da se klupe u svlačionicama i ormarići za učenike koji se nalaze u učionicama i koji su donirani od strane roditelja tijekom prijašnjih godina, evidentiraju u popisnim listama i u analitičkoj evidenciji kao dugotrajna materijalna imovina i povjerenstvo je procijenilo iznos navedene imovine na 49.200 kn.

Datum: 30. siječnja 2019.

Voditelj računovodstva: Ravnatelj:

Nikola Konjevod, mag. oec Damir Jelenski, prof.